आज खेल का स्तर और खेल में तकनीकि के प्रयोग दोनों उस ऊंचाई पर पहुंच गए हैं जहां तकनीकि व तटस्थ अंपायरों के बिना खेलने की कल्पना कोई टीम तो क्या दर्शक भी नहीं कर सकते। तकनीकि रूप से सुसज्जित अंपायरों और टीवी अंपायर होने के बावजूद यदि खिलाड़ी किसी फैसले से संतुष्ट नहीं है तो उसे अब डीआरएस (अंपायर के फैसले पर रिव्यू) लेने की भी आजादी है। क्योंकि सबको पता है कि एक गलत निर्णय पूरे मैच को प्रभावित करने की क्षमता रखता है। इतना सबकुछ होने के बावजूद किसी तकनीकि खामी या अंपायर के कारण यदि ग्राऊंड पर कोई फैसला गलत ले लिया जाता है तो वैश्विक स्तर पर इसकी चर्चा होती है।